Rockstar Games

Rockstar Games — америцька відїоигрова дочерня компанія корпорації Take-Two Interactive. Бренд компанії шыроко знаный по серіям бавок Grand Theft Auto, Red Dead, Midnight Club, Max Payne и Manhunt. Главный офіс компанії находит ся в Ню-Йоркови.

Многі студії в складови Take-Two Interactive май тош переименовали и стали частьов Rockstar Games.

Rockstar Games была вчинена в 1998 годови Семом Хаузером, Деном Хаузером, Террі Донованом, Джеймі Кінґом и Гері Форменом. У фебруарови 2020. года Ден Хаузер лишив студію.

 Історія 
міні|Браты Ден Хаузер (злїва) и Сем Хаузер (зправа) сут двома сооснователями Rockstar Games. Ден лишив компанію в 2020. годови; Сем є президентом компанії
12 марта 1998. года Take-Two Interactive проголосила про покупку активу бездїйствуючого британського издателя відїо бавок BMG Interactive у BMG Entertainment (пуроздїл Bertelsmann). В обмін Take-Two мусіла была выпустити 1,85 міліона акцій (около 16 %) BMG Entertainment. Из за сього покупка Take-Two дустала пару бывшых обєкту интелектуальної власностї BMG Interactive, в тому числови Grand Theft Auto уд DMA Design и Space Station Silicon Valley. 25 марта было проголошено закрытя договора. Три руководителя BMG Interactive— Ден Хаузер, Сем Хаузер и Джеймі Кінґ, а так само Гері Форман из BMG Interactive и Террі Донован из звукозаписовающого лейбла BMG Entertainment Arista Records, пак переїхали в Ню-Йорк, кыбы роботи в Take-Two Interactive. У ходї реструктурізації, проголошеної в апрілї, Сем Хаузер быв назначеный «віце-президентом Take-Two по розроботцї продукту по всьому світови». У децемброви 1998. года браты Хаузер, Донован и Кінґ основали Rockstar Games в качестві «высококласного» издательського лейбла Take-Two. Про созданя было офіціально оголошено 22 януара 1999. года.

Станом на фебруар 2014. года тираж бавок Rockstar Games превысив 250 міліону копій, май великов франшизов є серія Grand Theft Auto, яка, станом на новембер 2016. года, была продана тиражом не май мало чим 250 міліону екземпляру. Grand Theft Auto V удгрузила май великоє число єдиниць в серії и історії компанії, продала ся тиражом бульш 135 міліону копій, стала єднов из самых продаваймых відїо бавок всьых часу.

У септемброви 2019. года Rockstar Games оголосила, што выпустила свуй игровый лаунчер, сервіс цифрової дистрибуції и управленя цифровыми правами, мультиплеєра и комунікацій. Пусля довгого перерыва пусля выхода Red Dead Redemption 2, на зачаткови 2019. года Ден Хаузер лишив Rockstar Games 11 марта 2020. года.

Удкликованя

Катеґорія:Гры